pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-แม่บ้านมหาดไทย แกรนด์เซลล์ ลดราคา 50% ขนคาราวานสินค้าบริโภคจำหน่าย ภายในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3-7 ธ.ค. 2564 ณ สวนสมเด็จฯ จตุจักร
วันพฤหัสบดีที่ 2 ธันวาคม 2564
แม่บ้านมหาดไทย แกรนด์เซลล์ ลดราคา 50% ขนคาราวานสินค้าบริโภคจําหน่าย ภายในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3-7 ธ.ค. 2564 ณ สวนสมเด็จฯ จตุจักร
แม่บ้านมหาดไทย แกรนด์เซลล์ ลดราคา 50% ขนคาราวานสินค้าบริโภคจําหน่าย ภายในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธ.ค. 2564 ณ สวนสมเด็จพระนางเจ้าสิริกิติ์ เขตจตุจักร กรุงเทพฯ
เมื่อวันที่ 1 ธ.ค. 64นายสุทธิพงษ์ จุลเจริญ ปลัดกระทรวงมหาดไทย เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลกระทบกับพี่น้องประชาชนในหลายด้าน โดยเฉพาะอย่างยิ่งในด้านเศรษฐกิจและการใช้จ่ายภาคครัวเรือนของพี่น้องประชาชนในแต่ละครอบครัว ซึ่งกระทรวงมหาดไทย มีความห่วงใยพี่น้องประชาชนในเรื่องดังกล่าว จึงได้ร่วมกับสมาคมแม่บ้านมหาดไทย เป็นส่วนหนึ่งในการร่วม "บําบัดทุกข์ บํารุงสุข" ช่วยเหลือและบรรเทาความเดือดร้อนของพี่น้องประชาชน ด้วยการออกร้านแม่บ้านมหาดไทย จําหน่ายสินค้าบริโภค “ครึ่งราคา” ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธันวาคม 2564 ตั้งแต่เวลา 09.00 – 19.00 น. ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร ขนคาราวานสินค้าข้าวสาร-อาหารแห้ง ในครัวเรือน ลดราคา 50% ทุกรายการสินค้า
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สําหรับสินค้าอุปโภค-บริโภค ที่นํามาจําหน่ายในร้านแม่บ้านมหาดไทย ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND มีสินค้าที่น่าสนใจหลายรายการ อาทิ
1) ข้าวหอมมะลิ ถุง 5 กิโลกรัม ราคาเต็ม 220.- บาท จําหน่ายเพียง 110.- บาท
2) น้ําปลาพรพิมล ขวดใหญ่ ราคาเต็ม ขวดละ 40.- บาท จําหน่ายเพียง 20.- บาท
3) น้ําปลาไส้ตัน ขวดใหญ่ ราคาเต็ม ขวดละ 18.- บาท จําหน่ายเพียง 9.- บาท
4) ไข่ไก่ คละขนาด ราคาเต็ม แผงละ 80.- บาท จําหน่ายเพียง 40.- บาท
5) น้ําตาลทราย ถุง 1 กิโลกรัม ราคาเต็ม ถุงละ 25.- บาท จําหน่ายเพียง 12.50 บาท
6) กะปิแท้ ครึ่งกิโลกรัม ราคาเต็ม 80.- บาท จําหน่ายเพียง 40.- บาท
“สมาคมแม่บ้านมหาดไทย ร่วมรณรงค์ส่งเสริมการอนุรักษ์สิ่งแวดล้อม สร้างสังคมปลอดขยะ งดใช้ถุงพลาสติกภายในร้านแม่บ้านมหาดไทย โดยเชิญชวนทุกท่าน “พกถุงผ้า” มาจับจ่ายใช้สอย และเที่ยวชมงาน เพื่อร่วมกันเป็นส่วนหนึ่งในการลดขยะพลาสติก สร้างสิ่งแวดล้อมที่ดีให้กับประเทศไทยและโลกของเรา” และภายในงานฯ การประปาส่วนภูมิภาค ได้ร่วมสนับสนุนน้ําดื่มมอบให้กับผู้ร่วมงานฟรีตลอดการจัดงานอีกด้วย" ดร. วันดี กล่าวเน้นย้ํา
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวต่อว่า นอกจากนี้ สมาคมแม่บ้านมหาดไทย ได้เปิดจําหน่ายสินค้าจากภูมิปัญญาไทย ผลิตภัณฑ์ชุมชนในราคาพิเศษ ทางแพลตฟอร์ม Shopee หรือเว็บไซต์ http://shopee.co.th/otop ได้ตลอด 24 ชั่วโมง ตั้งแต่วันที่ 3 – 12 ธันวาคม 2564
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวเพิ่มเติมว่า สําหรับรายได้จากการจําหน่ายสินค้าร้านแม่บ้านมหาดไทย ในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” เงินทุกบาททุกสตางค์ทั้งหมด เพื่อต่อยอดกิจกรรมด้านการสาธารณะกุศลสมทบทุนมูลนิธิเพื่อนพึ่ง (ภาฯ)ยามยาก สภากาชาดไทย ในการช่วยเหลือผู้ยากไร้ ผู้ประสบภัยพิบัติ และพี่น้องประชาชนผู้ตกทุกข์ได้ยากตามวัตถุประสงค์ของมูลนิธิฯ ต่อไป
“ความสุขที่แบ่งปัน แบ่งปันเพื่อก้าวต่อ อย่างไม่มีที่สิ้นสุด”
รัฐบาลไทย-ข่าวทำเนียบรัฐบาล-รองโฆษกรัฐบาล เผยรัฐบาลพร้อมจัดหาวัคซีนไฟเซอร์สำหรับเด็ก เป้าหมาย 5 ล้านคน หลัง อย. อนุมัติวัคซีนไฟเซอร์ฉีดในกลุ่มเด็กอายุ 5 – 11 ปี การฉีดเป็นไปตามความสมัครใจของเด็กและผู้ปกครอง
วันอังคารที่ 21 ธันวาคม 2564
รองโฆษกรัฐบาล เผยรัฐบาลพร้อมจัดหาวัคซีนไฟเซอร์สําหรับเด็ก เป้าหมาย 5 ล้านคน หลัง อย. อนุมัติวัคซีนไฟเซอร์ฉีดในกลุ่มเด็กอายุ 5 – 11 ปี การฉีดเป็นไปตามความสมัครใจของเด็กและผู้ปกครอง
รองโฆษกรัฐบาล เผยรัฐบาลพร้อมจัดหาวัคซีนไฟเซอร์สําหรับเด็ก เป้าหมาย 5 ล้านคน หลัง อย. อนุมัติวัคซีนไฟเซอร์ฉีดในกลุ่มเด็กอายุ 5 – 11 ปี การฉีดเป็นไปตามความสมัครใจของเด็กและผู้ปกครอง
วันที่ 21 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เผย สํานักงานคณะกรรมการอาหารและยา (อย.) ได้อนุมัติขยายขอบเขตข้อบ่งใช้ของวัคซีนโคเมอร์เนตี (COMIRNATY VACCINE) ของบริษัท ไฟเซอร์ จํากัด สําหรับกลุ่มเด็กอายุ 5-11 ปี เพื่อป้องกันโรคโควิด-19 จากเดิมที่ให้มีการฉีดได้ในกลุ่มเด็กอายุ 12 ปีขึ้นไปเท่านั้น ทั้งนี้ การฉีดวัคซีนไฟเซอร์ในเด็กอายุ 5 – 11 ปี จะฉีดเข้าทางกล้ามเนื้อและลดปริมาณวัคซีนลงเหลือ 10 ไมโครกรัม หรือคิดเป็น 1 ใน 3 ของจํานวนที่ฉีดในกลุ่มเด็กอายุ 12 ปีขึ้นไป โดยจะมีการเว้นระยะห่าง 21 วัน จากเข็มที่ 1 เพื่อฉีดเข็มที่ 2
ในส่วนจํานวนนักเรียน/นักศึกษา อายุ 12 – 17 ปี ที่ได้รับวัคซีน นับตั้งแต่วันที่ 28 ก.พ. – 19 ธ.ค. 64 เป็นวัคซีนเข็มที่ 1 แล้ว จํานวน 3,311,008 คน และวัคซีนเข็ม 2 จํานวน 3,059,855 คน ภาพรวมการฉีดวัคซีนป้องกันโควิด-19 สะสมกว่า 100 ล้านโดสแล้ว ตามเป้าหมายการฉีดวัคซีนภายในปีนี้
รองโฆษกประจําสํานักนายกรัฐมนตรี ยังกล่าวว่า รัฐบาลได้จัดเตรียมแผนบริการวัคซีนโควิด-19 จํานวน 120 ล้านโดสของประเทศไทย ในปี 2565 ไว้พร้อมแล้ว โดยจะมีวัคซีน Pfizer จํานวน 10 ล้านโดส สําหรับกลุ่มเด็กอายุต่ํากว่า 12 ปี เป้าหมาย 5 ล้านคน ซึ่งการฉีดวัคซีนให้กับเด็กอายุต่ํากว่า 12 ปี ต้องเป็นไปตามความสมัครใจของเด็กและผู้ปกครองต้องให้การยินยอม ทั้งนี้ ไม่ว่าเด็กหรือผู้ใหญ่ นายกรัฐมนตรี พลเอก ประยุทธ์ จันทร์โอชา ให้ความสําคัญในการดูแลความปลอดภัยด้านสุขภาพคนไทยทุกคนเช่นเดียวกัน
รัฐบาลไทย-ข่าวทำเนียบรัฐบาล-โฆษกรัฐบาลเผยเฉพาะ 4 - 8 มี.ค. ที่ผ่านมา ให้การรักษาผู้ติดเชื้อโควิด-19 แบบ “เจอ แจก จบ” แล้วเกือบ 8 พันคน “นายกฯ” ขอประชาชนใน 10 จังหวัดผู้ติดเชื้อสูงสุด รีบฉีดวัคซีนเข็มกระตุ้น
วันอาทิตย์ที่ 13 มีนาคม 2565
โฆษกรัฐบาลเผยเฉพาะ 4 - 8 มี.ค. ที่ผ่านมา ให้การรักษาผู้ติดเชื้อโควิด-19  แบบ “เจอ แจก จบ” แล้วเกือบ 8 พันคน  “นายกฯ” ขอประชาชนใน 10 จังหวัดผู้ติดเชื้อสูงสุด รีบฉีดวัคซีนเข็มกระตุ้น
โฆษกรัฐบาลเผย เฉพาะ 4 - 8 มี.ค. ที่ผ่านมา ให้การรักษาผู้ติดเชื้อโควิด-19  แบบ “เจอ แจก จบ” แล้วเกือบ 8 พันคน  “นายกฯ” ขอประชาชนใน 10 จังหวัดผู้ติดเชื้อสูงสุด รีบฉีดวัคซีนเข็มกระตุ้น
วันนี้ (13 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยภาพรวมการรักษาผู้ติดเชื้อโควิด-19 แบบผู้ป่วยนอกและแยกกักที่บ้าน “เจอ แจก จบ” ในโรงพยาบาล 14 จังหวัด ตั้งแต่วันที่ 4 - 8 มีนาคม 2565 รักษาผู้ติดเชื้อในกรุงเทพมหานครไปแล้วเกือบ 8 พันคน โดยผู้ติดเชื้อมีความสนใจและให้ความร่วมมือในการเข้ารับบริการเป็นอย่างดี เป็นไปตามข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความสําคัญกับการดูแลผู้ป่วยโควิด-19 และการบริหารจัดการระบบสาธารณสุขให้มีประสิทธิภาพมากยิ่งขึ้น นายกรัฐมนตรียังขอให้ประชาชนโดยเฉพาะผู้ที่อาศัยอยู่ในกลุ่ม 10 จังหวัดที่มียอดผู้ติดเชื้อสูงสุด เช่น กรุงเทพฯ ชลบุรี นครศรีธรรมราช สมุทรปราการ เป็นต้น เร่งเข้ารับการฉีดวัคซีนครบตามเกณฑ์ รวมทั้งการฉีดเข็มที่สามและเพื่อกระตุ้นภูมิคุ้มกัน ช่วยลดความรุนแรงของโควิด-19
โฆษกรัฐบาลยังกล่าวด้วยว่า การรักษาผู้ติดเชื้อโควิด-19 แบบผู้ป่วยนอกและแยกกักที่บ้าน “เจอ แจก จบ” เป็นทางเลือกในการรับบริการ นอกเหนือจากการดูแลที่บ้านหรือชุมชน (HI/CI) รวมทั้งให้โรงพยาบาลใน 14 จังหวัดรอบ กทม. เพิ่มกําลังการบริการในคลินิกโรคทางเดินหายใจแบบผู้ป่วยนอก “เจอ แจก จบ” ด้วย เพื่อช่วยดูแลผู้ติดเชื้อโควิด-19 กลุ่มสีเขียวในพื้นที่ กทม. ที่ยังตกค้าง
สําหรับผู้ติดเชื้อโควิด - 19 รายใหม่วันนี้ รวม 23,584 ราย จําแนกเป็นผู้ป่วยจากในประเทศ 23,517 ราย ผู้ป่วยมาจากต่างประเทศ 67 ราย ผู้ป่วยสะสม 961,390 ราย (ตั้งแต่ 1 มกราคม 2565) หายป่วยกลับบ้าน 22,333 ราย หายป่วยสะสม 765,286 ราย (ตั้งแต่ 1 มกราคม 2565) ผู้ป่วยกําลังรักษา 227,336 ราย เสียชีวิต 66 ราย ล่าสุดการให้บริการวัคซีน โควิด-19 สะสมอยู่ที่ 126,109,748 โดส เข็มที่ 1 ฉีดสะสม 54,395,243 โดส เข็มที่ 2 ฉีดสะสม 49,972,131 โดส เข็มที่ 3 ฉีดสะสม 19,877,478 โดส เข็มที่ 4 ฉีดสะสม 1,864,896 โดส
รัฐบาลไทย-ข่าวทำเนียบรัฐบาล-เริ่มแล้ว! ฉีดวัคซีนโควิดเด็ก 5 - 11 ปี 7 กลุ่มโรค ตามความสมัครใจของผู้ปกครองและดุลยพินิจของแพทย์
วันจันทร์ที่ 31 มกราคม 2565
เริ่มแล้ว! ฉีดวัคซีนโควิดเด็ก 5 - 11 ปี 7 กลุ่มโรค ตามความสมัครใจของผู้ปกครองและดุลยพินิจของแพทย์
.....
กระทรวงสาธารณสุข (สธ.) เปิดบริการฉีดวัคซีนโควิด-19 สําหรับเด็กอายุ 5 - 11 ปี ที่มีโรคประจําตัว 7 กลุ่มโรค ณ สถาบันสุขภาพเด็กแห่งชาติมหาราชินี เริ่ม 31 ม.ค. 65 ตามความสมัครใจของผู้ปกครองและดุลยพินิจของกุมารแพทย์ โดยเป็นวัคซีนไฟเซอร์ที่ผลิตสําหรับเด็กโดยเฉพาะ (ฝาสีส้ม) ฉีด 2 เข็ม ห่างกัน 3 - 12 สัปดาห์ ซึ่งขณะนี้ประเทศไทยได้รับล็อตแรกแล้ว 3 แสนโดส
.
โรคประจําตัว 7 กลุ่มโรคในเด็กอายุ 5 - 11 ปี ได้แก่ 1.โรคอ้วน ที่มีภาวะทางเดินหายใจอุดกั้น 2.โรคทางเดินหายใจเรื้อรัง รวมทั้งหอบหืดอาการปานกลาง - รุนแรง 3.โรคหัวใจและหลอดเลือดสมอง 4.โรคไตวายเรื้อรัง 5.โรคมะเร็งและภาวะภูมิคุ้มกันต่ํา 6.โรคเบาหวาน 7.กลุ่มโรคพันธุกรรม รวมทั้งกลุ่มอาการดาวน์ ภาวะบกพร่องทางระบบประสาทอย่างรุนแรง และเด็กที่มีพัฒนาการล่าช้า
.
สําหรับการฉีดในเด็กอายุ 5 - 11 ปีทั่วไป จะใช้ระบบโรงเรียนเป็นฐาน เรียงตามลําดับชั้นจาก ป.6 ลงไป ให้เด็กมีภูมิคุ้มกันต่อโรคโควิด-19 ป้องกันการเจ็บป่วยรุนแรง - เสียชีวิต และสามารถกลับสู่ระบบการศึกษาที่โรงเรียนได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คณะกรรมการ PPP เห็นชอบ 3 โครงการ มูลค่ารวมกว่า 9,400 ล้านบาท หนุนเอกชนร่วมลงทุนพัฒนาโครงสร้างพื้นฐานและบริการสาธารณะ พร้อมออกเกณฑ์ข้อตกลงคุณธรรม ยกระดับความโปร่งใสโครงการ PPP
วันพฤหัสบดีที่ 20 มกราคม 2565
คณะกรรมการ PPP เห็นชอบ 3 โครงการ มูลค่ารวมกว่า 9,400 ล้านบาท หนุนเอกชนร่วมลงทุนพัฒนาโครงสร้างพื้นฐานและบริการสาธารณะ พร้อมออกเกณฑ์ข้อตกลงคุณธรรม ยกระดับความโปร่งใสโครงการ PPP
ผลการประชุมคณะกรรมการ PPP ครั้งที่ 1/2565 เมื่อวันพุธที่ 19 มกราคม 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 1/2565 เมื่อวันพุธที่ 19 มกราคม 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้เห็นชอบโครงการการพัฒนาและบริหารจัดการที่พักริมทาง (Rest Area) บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง ของกรมทางหลวง (ทล.) จํานวน 2 โครงการ ได้แก่ โครงการศูนย์บริการทางหลวงศรีราชา (ช่วงชลบุรี - พัทยา) มูลค่า 2,929 ล้านบาท และโครงการสถานที่บริการทางหลวงบางละมุง (ช่วงพัทยา - มาบตาพุด) มูลค่า 1,317 ล้านบาท โดยรัฐเป็นผู้ลงทุนค่าที่ดิน และเอกชนเป็นผู้ลงทุนก่อสร้างองค์ประกอบ และสิ่งปลูกสร้างต่างๆ ของโครงการ พร้อมจัดให้มีสิ่งอํานวยความสะดวกและการบริการต่างๆ ตามมาตรฐานของ ทล. รวมถึงบริหารจัดการและบํารุงรักษาโครงการ ตลอดระยะเวลา 30 ปี โดย ทล. จะได้รับผลตอบแทนจากเอกชนตลอดอายุสัญญา เพื่อเพิ่มจุดแวะพักจากการเดินทางของประชาชน รวมถึงช่วยลดอัตราการ
เกิดอุบัติเหตุทางถนนของผู้ใช้ทางบนสายทางดังกล่าว
2. คณะกรรมการ PPP เห็นชอบหลักการของโครงการบริหารจัดการท่าเทียบเรือสาธารณะเพื่อขนถ่ายสินค้าทั่วไป ของการนิคมอุตสาหกรรมแห่งประเทศไทย (กนอ.) ตามขอบเขตของพระราชบัญญัติการร่วมลงทุนระหว่างรัฐและเอกชน พ.ศ. 2562 (พ.ร.บ. การร่วมลงทุนฯ ปี 2562) มูลค่ารวม 5,112 ล้านบาท ในรูปแบบการให้เอกชนบริหารจัดการโดยให้สัมปทาน 30 ปี ซึ่ง กนอ. จะมอบสิทธิแก่เอกชนเข้าใช้ทรัพย์สินเดิมของโครงการและดาเนินโครงการ ทั้งนี้ เอกชนจะเป็นผู้รับผิดชอบการลงทุนและค่าใช้จ่ายในการดาเนินงานทั้งหมด โดยภาครัฐไม่มีภาระการลงทุน และไม่มีการสนับสนุนทางการเงินแก่เอกชน รวมทั้ง กนอ. จะได้รับผลตอบแทนจากเอกชนตลอดอายุสัญญา เพื่อสนับสนุนการประกอบกิจการของผู้ประกอบการในพื้นที่กลุ่มนิคมอุตสาหกรรมมาบตาพุด และพื้นที่ใกล้เคียง อย่างไรก็ดี คณะกรรมการ PPP มีข้อสังเกตเกี่ยวกับความพร้อมและแผนการส่งมอบพื้นที่โครงการให้กับเอกชน และการนาเทคโนโลยีและนวัตกรรมมาเพิ่มประสิทธิภาพในการดาเนินโครงการ เป็นต้น และให้รายงานคณะกรรมการ PPP เพื่อทราบก่อนนาเสนอคณะรัฐมนตรีต่อไป
3. คณะกรรมการ PPP รับทราบการ
ประกาศใช้แนวทางปฏิบัติการนําข้อตกลงคุณธรรม (Integrity Pact) มาใช้กับโครงการ PPP ที่ดําเนินการตาม พ.ร.บ. การร่วมลงทุนฯ ปี 2562 ตามที่คณะรัฐมนตรีได้เห็นชอบไว้ ซึ่งจะช่วยส่งเสริมให้เกิดความโปร่งใสและตรวจสอบได้ในการดําเนินโครงการ และยังช่วยสร้างความเชื่อมั่นให้กับนักลงทุนภาคเอกชน
4. คณะกรรมการ PPP มอบหมายให้กระทรวงเจ้าสังกัด และหน่วยงานเจ้าของโครงการที่มีสัญญาร่วมลงทุนที่จะหมดอายุในช่วง 5 ปี เร่งพิจารณาการดําเนินโครงการต่อเนื่องภายหลังสัญญาร่วมลงทุนสิ้นสุด เพื่อให้การให้บริการสาธารณะเป็นไปอย่างต่อเนื่อง และไม่กระทบต่อผู้ใช้บริการของโครงการ
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมสร้างถนนสาย นม.1056 จังหวัดนครราชสีมา แล้วเสร็จพร้อมเปิดให้ประชาชนใช้สัญจร
วันอังคารที่ 23 พฤศจิกายน 2564
กรมทางหลวงชนบท ซ่อมสร้างถนนสาย นม.1056 จังหวัดนครราชสีมา แล้วเสร็จพร้อมเปิดให้ประชาชนใช้สัญจร
กรมทางหลวงชนบท (ทช.) กระทรวงคมนาคม ซ่อมสร้างผิวทางแบบแอสฟัลท์ติกคอนกรีตบนถนนทางหลวงชนบท สาย นม.1056 แยกทางหลวงแผ่นดินหมายเลข 2 - บ้านคําไฮ อําเภอสูงเนิน จังหวัดนครราชสีมา พัฒนาประสิทธิภาพการคมนาคมขนส่ง รองรับปริมาณการจราจรจากพื้นที่อุตสาหกรรม
กรมทางหลวงชนบท (ทช.) กระทรวงคมนาคม ซ่อมสร้างผิวทางแบบแอสฟัลท์ติกคอนกรีตบนถนนทางหลวงชนบท สาย นม.1056 แยกทางหลวงแผ่นดินหมายเลข 2 - บ้านคําไฮ อําเภอสูงเนิน จังหวัดนครราชสีมา พัฒนาประสิทธิภาพการคมนาคมขนส่ง รองรับปริมาณการจราจรจากพื้นที่อุตสาหกรรม เพิ่มความสะดวกปลอดภัยในการเดินทางให้กับประชาชนในพื้นที่และจังหวัดใกล้เคียง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานทางหลวงชนบท เพื่อสนับสนุนการคมนาคมขนส่ง พัฒนาประสิทธิภาพความปลอดภัยของผู้ใช้เส้นทาง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบทสาย นม.1056 เป็นเส้นทางเชื่อมต่อระหว่างถนนทางหลวงแผ่นดินหมายเลข 2 กับถนนทางหลวงแผ่นดินหมายเลข 24 และตลอดเส้นทางมีโรงงานอุตสาหกรรมหลายแห่งจึงมีปริมาณการจราจรสูงถึง 6,000 คันต่อวัน ซึ่งส่วนใหญ่เป็นรถบรรทุกและยานพาหนะขนาดใหญ่สัญจรไปมาเป็นจํานวนมาก ส่งผลให้ในช่วงเวลาเร่งด่วนมักเกิดปัญหาการจราจรติดขัด ดังนั้น เพื่อบํารุงรักษาเส้นทางให้สามารถรองรับปริมาณการจราจรที่ขยายตัวเพิ่มมากขึ้น ต้านทานน้ําหนักและแรงสั่นสะเทือนจากยานพาหนะ พร้อมทั้งพัฒนาประสิทธิภาพความสะดวกปลอดภัยในการเดินทางของประชาชนในพื้นที่และจังหวัดใกล้เคียง ทช. จึงได้ดําเนินโครงการซ่อมสร้างผิวทางแบบแอสฟัลท์ติกคอนกรีตด้วยวิธีการปรับปรุงคุณภาพวัสดุชั้นทางเดิมแล้วนํากลับมาใช้งานใหม่ (Pavement In - Place Recycling) บนถนนทางหลวงชนบทสาย นม.1056 แยกทางหลวงแผ่นดินหมายเลข - บ้านคําไฮ อําเภอสูงเนิน จังหวัดนครราชสีมา ในช่วง กม. ที่ 2+850 - กม. ที่ 4+400 และ ช่วง กม. ที่ 4+640 - กม. ที่ 11+084 โดยขยายผิวจราจรจากเดิมความกว้าง 8 - 9 เมตร เป็นความกว้าง 12 เมตร ปรับปรุงชั้นโครงสร้างพื้นทางและผิวจราจร ระยะทางรวม 7.994 กิโลเมตร โดยใช้งบประมาณทั้งสิ้น 77 ล้านบาท
การซ่อมสร้างผิวทางแบบแอสฟัลท์ติกคอนกรีตด้วยวิธีการปรับปรุงคุณภาพวัสดุชั้นทางเดิมแล้วนํากลับมาใช้งานใหม่ (Pavement In – Place Recycling) ใช้ระยะเวลาการดําเนินงานที่รวดเร็ว สามารถเปิดการจราจรได้ทันทีหลังจากดําเนินการแล้วเสร็จ สอดคล้องกับสภาพการจราจรในพื้นที่ รวมถึงมีความคุ้มค่าทางด้านเศรษฐศาสตร์จากการปรับปรุงโครงสร้างทางและวัสดุเดิมให้มีความแข็งแรง ปัจจุบันโครงการดังกล่าวดําเนินการแล้วเสร็จสมบูรณ์และเปิดเส้นทางให้ประชาชนใช้สัญจรได้อย่างปลอดภัยเป็นที่เรียบร้อยแล้ว
รัฐบาลไทย-ข่าวทำเนียบรัฐบาล-คํากล่าว พลเอก ประยุทธ์ จันทร์โอชา นายกรัฐมนตรี ในพิธีเปิดให้ประชาชนทดลองใช้บริการระบบรถไฟชานเมืองสายสีแดง
วันจันทร์ที่ 2 สิงหาคม 2564
คํากล่าว พลเอก ประยุทธ์ จันทร์โอชา นายกรัฐมนตรี ในพิธีเปิดให้ประชาชนทดลองใช้บริการระบบรถไฟชานเมืองสายสีแดง
คํากล่าว พลเอก ประยุทธ์ จันทร์โอชา นายกรัฐมนตรี ในพิธีเปิดให้ประชาชนทดลองใช้บริการระบบรถไฟชานเมืองสายสีแดง วันจันทร์ที่ 2 สิงหาคม 2564 เวลา 10.00 น. ณ ทําเนียบรัฐบาล และสถานีกลางบางซื่อ (เปิดระบบออนไลน์)
ท่านรองนายกรัฐมนตรีและท่านรัฐมนตรี
ผู้บริหารและเจ้าหน้าที่กระทรวงคมนาคมทุกท่าน
ผมมีความยินดีเป็นอย่างยิ่งที่ได้มาร่วมทําพิธีเปิดให้ประชาชนทดลองใช้บริการระบบรถไฟชานเมืองสายสีแดงทั้งช่วงบางซื่อ-รังสิตและช่วงบางซื่อ–ตลิ่งชันซึ่งได้ดําเนินการพัฒนามาอย่างต่อเนื่องและเตรียมความพร้อมเพื่อเปิดให้บริการประชาชนอย่างเต็มรูปแบบในเดือนพฤศจิกายน2564นี้
รัฐบาลได้กําหนดแผนยุทธศาสตร์ชาติระยะ20ปี(พ.ศ. 2561 – 2580)โดยให้ความสําคัญกับการพัฒนาโครงสร้างพื้นฐานด้านการคมนาคมขนส่งของประเทศโดยเฉพาะอย่างยิ่งการพัฒนา“ระบบคมนาคมขนส่งทางราง”ซึ่งเป็นรูปแบบการเดินทางที่มีประสิทธิภาพและเป็นมิตรกับสิ่งแวดล้อมรัฐบาลจึงได้ส่งเสริมติดตามและมุ่งมั่นผลักดันเพื่อให้ระบบคมนาคมทางรางเป็นรูปแบบการเดินทางหลักของประเทศ
ที่ผ่านมารัฐบาลได้เร่งพัฒนาระบบคมนาคมทางรางในทุกระดับอย่างต่อเนื่องตั้งแต่โครงการรถไฟฟ้าขนส่งมวลชนในเขตเมืองเพื่อช่วยยกระดับการเดินทางของประชาชนสะดวกรวดเร็วยิ่งขึ้นลดการใช้รถยนต์ส่วนบุคคลบรรเทาปัญหาการจราจรรวมถึงพัฒนารถไฟทางคู่และรถไฟความเร็วสูงเพื่อเพิ่มประสิทธิภาพด้านการเดินทางขนส่งและโลจิสติกส์ในการเชื่อมต่อระหว่างภูมิภาคขณะเดียวกันก็รักษาสภาวะแวดล้อมของโลกในเรื่องของการลดการใช้พลังงานที่ทําให้เกิดมลพิษด้วย
สําหรับสถานีกลางบางซื่อและโครงการรถไฟชานเมืองสายสีแดงนอกจากจะเป็นทางเลือกให้ประชาชนสามารถเดินทางจากกรุงเทพฯสู่ปริมณฑลได้โดยสะดวกรวดเร็วและปลอดภัยแล้วยังมีความสําคัญอย่างยิ่งต่อการพัฒนาประเทศก่อให้เกิดการกระตุ้นเศรษฐกิจส่งเสริมโอกาสด้านการค้าการลงทุนและการท่องเที่ยวรวมถึงสนับสนุนการขยายตัวของเมืองและพื้นที่เศรษฐกิจตลอดแนวเส้นทาง
นอกจากนี้ในระยะยาวจะขับเคลื่อนให้ประเทศไทยเป็นศูนย์กลางด้านการคมนาคมและการขนส่งทางรางที่ใหญ่ที่สุดในอาเซียนเสริมสร้างความสามารถในการแข่งขันทางด้านเศรษฐกิจและยกระดับคุณภาพชีวิตของพี่น้องประชาชนควบคู่กันไปอย่างยั่งยืนนับเป็นก้าวย่างสําคัญในหน้าประวัติศาสตร์ของการพัฒนาระบบรางและการพัฒนาประเทศตามเป้าหมายของรัฐบาลซึ่งต่อไปจะมีการเร่งรัดการดําเนินการในพื้นที่ต่างๆในแต่ละภูมิภาคด้วย
ในโอกาสนี้ผมขอขอบคุณกระทรวงคมนาคมการรถไฟแห่งประเทศไทยในฐานะหน่วยงานเจ้าของโครงการที่ได้เร่งรัดการดําเนินโครงการให้มีความก้าวหน้าอย่างเป็นรูปธรรมตลอดจนผู้ปฏิบัติงานที่มีส่วนเกี่ยวข้องในทุกภาคส่วนซึ่งเป็นกําลังสําคัญในการผลักดันให้โครงการสําเร็จลุล่วงตามเป้าหมายทําให้พี่น้องประชาชนได้ใช้บริการสถานีกลางบางซื่อและรถไฟชานเมืองสายสีแดงในวันนี้ซึ่งจะเปิดให้บริการอย่างเต็มรูปแบบในเดือนพฤศจิกายน2564นี้และเพื่อขับเคลื่อนประเทศไทยสู่ความมั่นคงมั่งคั่งและยั่งยืน
---------
รัฐบาลไทย-ข่าวทำเนียบรัฐบาล-นายกรัฐมนตรีและภริยาเป็นประธานในพิธีสงฆ์เจริญพระพุทธมนต์และทำบุญตักบาตร​ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธ.ค.2564
วันอาทิตย์ที่ 5 ธันวาคม 2564
นายกรัฐมนตรีและภริยาเป็นประธานในพิธีสงฆ์เจริญพระพุทธมนต์และทําบุญตักบาตร​ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธ.ค.2564
นายกรัฐมนตรีและภริยา เป็นประธานในพิธีสงฆ์เจริญพระพุทธมนต์และทําบุญตักบาตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธ.ค. 2564
นายกรัฐมนตรีและภริยา เป็นประธานพิธีสงฆ์เจริญพระพุทธมนต์และทําบุญตักบาตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธ.ค. 2564
วันนี้ (5 ธ.ค. 64) เวลา 07.30 น. พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา เป็นประธานในพิธีสงฆ์เจริญพระพุทธมนต์และทําบุญตักบาตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 ณ ท้องสนามหลวง โดยมีประธานองคมนตรีและภริยา คณะองคมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ เลขาธิการนายกรัฐมนตรี ผู้ว่าราชการกรุงเทพมหานครและภริยา ผู้บัญชาการเหล่าทัพและภริยา และผู้บัญชาการตํารวจแห่งชาติและภริยา ร่วมในพิธี
นายธนกร วังบุญคงชนะ โฆษกประจําสํานักนายกรัฐมนตรี เผยลําดับพิธีดังนี้
เมื่อนายกรัฐมนตรีและภริยา เดินทางถึงปะรําพิธีบริเวณท้องสนามหลวง พระสงฆ์จํานวน 10 รูปขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีล จบ สวดพระพุทธมนต์
จากนั้น ประธานองคมนตรีและภริยา คณะองคมนตรีและภริยา นายกรัฐมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ ถวายเครื่องไทยธรรม แด่พระสงฆ์จํานวน 10 รูป แล้ว นายกรัฐมนตรีถวายผ้าไตรจํานวน 10 ไตร พระสงฆ์สดัปกรณ์ อนุโมทนา นายกรัฐมนตรีกรวดน้ํารับพร กราบลาพระรัตนตรัย ถวายความเคารพพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
จากนั้น นายกรัฐมนตรีและภริยา พร้อมผู้เข้าร่วมพิธี ร่วมตักบาตรพระสงฆ์และสามเณร จํานวน 89 รูป โดย แบ่งพระสงฆ์เป็นสาย สายละหกรูป เสร็จพิธี
----------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 19 - 25 สิงหาคม 2565
วันศุกร์ที่ 26 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 19 - 25 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 19 - 25 สิงหาคม 2565 พบการกระทําผิด จํานวน 518 คดี คิดเป็นเงินค่าปรับ 9.24 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 19 - 25 สิงหาคม 2565) พบว่ามีการกระทําผิด จํานวน 518 คดี คิดเป็นเงินค่าปรับ 9.24 ล้านบาท โดยแยกเป็น สุรา จํานวน 277 คดี ค่าปรับ 2.00 ล้านบาท ยาสูบ จํานวน 173 คดี ค่าปรับ 5.11 ล้านบาท ไพ่ จํานวน 6 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 24 คดี ค่าปรับ 0.39 ล้านบาท รถจักรยานยนต์ จํานวน 21 คดี ค่าปรับ 0.78 ล้านบาท และสินค้าอื่น ๆ จํานวน 17 คดี ค่าปรับ 0.91 ล้านบาท โดยมีของกลางแยกเป็นสุรา จํานวน 3,087.070 ลิตร ยาสูบ จํานวน 7,286 ซอง ไพ่ จํานวน 196 สํารับ น้ํามันและผลิตภัณฑ์น้ํามัน จํานวน 23,650.000 ลิตร รถจักรยานยนต์ จํานวน 31 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 25 สิงหาคม 2565 พบว่า มีการกระทําผิด จํานวน 24,778 คดี คิดเป็นเงินค่าปรับ 450.27 ล้านบาท โดยแยกเป็น สุรา จํานวน 13,468 คดี ค่าปรับ 117.35 ล้านบาท ยาสูบ จํานวน 8,428 คดี ค่าปรับ 228.07 ล้านบาท ไพ่ จํานวน 363 คดี ค่าปรับ 3.57 ล้านบาท น้ํามันและผลิตภัณฑ์น้ํามัน จํานวน 791 คดี ค่าปรับ 28.16 ล้านบาท น้ําหอม จํานวน 103 คดี ค่าปรับ 9.76 ล้านบาท รถจักรยานยนต์ จํานวน 1,023 คดี ค่าปรับ จํานวน 24.97 ล้านบาท และสินค้าอื่น ๆ จํานวน 602 คดี ค่าปรับ 38.39 ล้านบาท โดยมีของกลางแยกเป็นน้ําสุรา จํานวน 200,635.649 ลิตร ยาสูบ จํานวน 3,286,057 ซอง ไพ่ จํานวน 21,357 สํารับ น้ํามันและผลิตภัณฑ์น้ํามัน จํานวน 967,789.000 ลิตร น้ําหอม จํานวน 289,647 ขวด รถจักรยานยนต์ จํานวน 1,323 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/855-2565-19-25-2565-37
รัฐบาลไทย-ข่าวทำเนียบรัฐบาล-อนุทิน รับมอบเครื่องมือแพทย์กว่า 10 ล้านบาทส่งมอบให้ 5 โรงพยาบาลใหญ่
วันจันทร์ที่ 21 มิถุนายน 2564
อนุทิน รับมอบเครื่องมือแพทย์กว่า 10 ล้านบาทส่งมอบให้ 5 โรงพยาบาลใหญ่
รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องมือและอุปกรณ์ทางการแพทย์ มูลค่ารวม 10,000,000 บาท จาก บริษัท เดอะมอลล์ กรุ๊ป จํากัด เพื่อสนับสนุนการดําเนินงานโรงพยาบาล 5 แห่ง
วันนี้ (21 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหารกระทรวงสาธารณสุข ร่วมรับมอบเครื่องช่วยหายใจและอุปกรณ์ทางการแพทย์ มูลค่ารวม 10,000,000 บาท จาก บริษัท เดอะมอลล์ กรุ๊ป จํากัด โดยมอบให้ 5 โรงพยาบาล ดังนี้ โรงพยาบาลรามาธิบดีและโรงพยาบาลราชวิถี เครื่องให้ออกซิเจนอัตราไหลสูง (High Flow Vincent) แห่งละ 10 เครื่อง, โรงพยาบาลจุฬาลงกรณ์ เครื่องช่วยหายใจแบบเคลื่อนย้าย 4 เครื่อง, โรงพยาบาลศิริราช เครื่องให้ออกซิเจนอัตราไหลสูง (High Flow Vincent) 5 เครื่อง และเครื่องมือพิเศษใส่ท่อช่วยหายใจแบบมีจอภาพ 4 เครื่อง สถาบันบําราศนราดูร เครื่องให้ออกซิเจนอัตราไหลสูง (High Flow Vincent) 3 เครื่องและเครื่องนวดทรวงอกเพื่อปรับสภาพปอดและการหายใจ 1 เครื่อง รวมทั้งมอบ “ถุงน้ําใจ” ประกอบด้วย สินค้าอุปโภคบริโภค อาทิ เครื่องดื่มกระป๋อง, แครกเกอร์, นม, สบู่, ยาสระผม, แปรงสีฟัน, ยาสีฟัน, เจลล้างมือ, กระดาษทิชชู ฯลฯ ให้กับบุคลากรทางการแพทย์ทั้ง 5 โรงพยาบาล โรงพยาบาลละ 200 ชุด
นายอนุทิน กล่าวว่า ในนามรัฐบาล และบุคลากรทางการแพทย์ ต้องขอขอบคุณ คุณศุภลักษณ์ อัมพุชประธานกรรมการบริหาร และคณะผู้บริหาร บริษัท เดอะมอลล์ กรุ๊ป จํากัด ทุกท่าน ที่มีน้ําใจไมตรีและมีจิตอันเป็นกุศลต่อกระทรวงสาธารณสุขเสมอมา ครั้งนี้ไม่ใช่ครั้งแรกที่ทางเดอะมอลล์กรุ๊ปนําสิ่งของมาช่วยภารกิจ แต่ทํามาโดยตลอดตั้งแต่มีสถานการณ์โควิด ท่านได้นําของมาบริจาคมากมาย ซึ่งสิ่งของเหล่านั้นได้ถูกนําไปใช้ให้เกิดประโยชน์ในพื้นที่ต่างๆ แล้วนอกจากนั้น ยังเปิดพื้นที่ในห้างเดอะมอลล์หลายสาขา ทั้งบางกะปิ บางแค โคราช เป็นจุดให้บริการฉีดวัคซีนซึ่งทําให้เกิดความสะดวกแก่ประชาชน ผู้ให้บริการและผู้รับบริการ และพวกเราทุกคนซาบซึ้งในไมตรีจิตทางกระทรวงสาธารณสุขก็จะพยายามทําหน้าที่อย่างเต็มที่ในการป้องกันควบคุมโรคระบาดนี้
“ขณะนี้ ได้มีการฉีดวัคซีนให้กลุ่มเป้าหมายในพื้นที่ต่างๆ ครอบคลุมทั่วประเทศแล้ว ล่าสุดจนถึงวันที่ 20 มิถุนายน 2564 ฉีดทั้งเข็ม 1 และเข็ม 2 รวมกว่า 7.67 ล้านโดส ซึ่งวัคซีนจะช่วยลดการระบาดของโรค ถึงแม้จะไม่หมด อย่างน้อยก็ทําให้อัตราการเสียชีวิตและอัตราการป่วยหนักลดลงไปได้ และขอขอบคุณคณะแพทยศาสตร์ทั้ง 4 สถาบันที่ได้ช่วยเหลือกันทํางานร่วมกันต่อสู้กับโรคโควิด 19 แบ่งเบาภาระซึ่งกันและกันมาโดยตลอด”นายอนุทินกล่าว
******************************** 21 มิถุนายน 2564
รัฐบาลไทย-ข่าวทำเนียบรัฐบาล-นายกฯ รับกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ เพื่อนำไปใช้สนับสนุนการฉีดวัคซีนให้แก่ประชาชน
วันพฤหัสบดีที่ 14 ตุลาคม 2564
นายกฯ รับกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ เพื่อนําไปใช้สนับสนุนการฉีดวัคซีนให้แก่ประชาชน
นายกฯ รับกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ เพื่อนําไปใช้สนับสนุนการฉีดวัคซีนให้แก่ประชาชน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (14 ต.ค. 64) เวลา 09.45 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ศาสตราจารย์ นายแพทย์พรชัย สิมะโรจน์ และคณะ เข้าพบเพื่อบริจาคกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ (ultra low dead space) จํานวน 50,000 ชิ้น มูลค่า 396,970 บาท ซึ่งศาสตราจารย์ นายแพทย์พรชัยฯ ได้ร่วมกับผู้มีจิตกุศลรวบรวมทุนทรัพย์จัดซื้อ โดยกระบอกฉีดวัคซีนดังกล่าวมีการใช้อยู่ในหลายประเทศทั่วโลกเช่น สหรัฐอเมริกา แคนาดา ญี่ปุ่น ฯลฯ สามารถลดการสูญเสียวัคซีนเพียง 6 ไมโครลิตรเทียบกับที่ใช้อยู่ที่สูญเสียมากว่า 30 ไมโครลิตร ทําให้สามารถเพิ่มวัคซีนโควิดของไฟเซอร์โดยเฉลี่ยอีก 1 โดสต่อขวด คือ 7 โดสต่อขวด จากเดิมได้ 6 โดสต่อขวด เพื่อนําไปใช้สนับสนุนการฉีดวัคซีนให้ประชาชน และเพื่อถวายเป็นพระราชกุศลเนื่องในวันคล้ายวันสวรรคต (23 ตุลาคม) พระบาทสมเด็จพระจุลจอมเกล้าเจ้าอยู่หัว พระปิยมหาราช รัชกาลที่ 5 โดยมี นายดิสทัต โหตระกิตย์ เลขาธิการนายกรัฐมนตรี พลเอก วรเกียรติ รัตนานนท์ ปลัดกระทรวงกลาโหม เข้าร่วมด้วย
โอกาสนี้ นายกรัฐมนตรี ขอบคุณศาสตราจารย์ นายแพทย์พรชัย สิมะโรจน์ และผู้มีจิตกุศล ที่ได้รวบรวมทุนทรัพย์จัดซื้อกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ (ultra low dead space) และนํามามอบให้กับรัฐบาลเพื่อจะได้นําไปใช้สนับสนุนการฉีดวัคซีนโควิด-19 ให้กับประชาชนต่อไป พร้อมชื่นชมศาสตราจารย์ นายแพทย์พรชัยฯ และคณะ ที่นอกจากจะได้มอบกระบอกฉีดวัคซีน ultra low dead space ให้รัฐบาลแล้วยังได้มีการมอบให้แก่ส่วนราชการอื่น ๆ ด้วย เช่น กระทรวงสาธารณสุข จํานวน 999,999 ชิ้น และกทม. 30,000 ชิ้น ซึ่งถือเป็นเรื่องที่น่ายินดีสําหรับความร่วมมือที่ของทุกภาคส่วนของประเทศที่ได้ร่วมมือกันกับรัฐบาลในการดูแลประชาชนให้สามารถที่จะอยู่กับโควิด-19 ให้ได้อย่างปลอดภัย และเตรียมความพร้อมรองรับในการเปิดประเทศต่อไป ทั้งนี้ นายกรัฐมนตรี จะมอบหมายให้กระทรวงสาธารณสุขได้พิจารณาถึงความเป็นไปได้ในการที่จะจัดหากระบอกฉีดวัคซีน ultra low dead space มาใช้ด้วย
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ชัยวุฒิ” รับมอบระบบเทเลเมดิซีนหนุนภารกิจรักษาผู้ป่วยโควิด
วันอังคารที่ 20 กรกฎาคม 2564
“ชัยวุฒิ” รับมอบระบบเทเลเมดิซีนหนุนภารกิจรักษาผู้ป่วยโควิด
“ชัยวุฒิ” รับมอบระบบเทเลเมดิซีนหนุนภารกิจรักษาผู้ป่วยโควิด
“ชัยวุฒิ”รมว.ดีอีเอสรับมอบระบบการแพทย์ทางไกลTelemedicine Kaitomm (ไข่ต้ม) Hospitalที่พัฒนาโดยบริษัทไทยพร้อมแท็บเล็ตรุ่นทนทานพิเศษ10เครื่องเพื่อประยุกต์ใช้ในงานภาคสนามภายใต้ภารกิจสู้โควิด-19
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากนโยบายของกระทรวงดิจิทัลฯที่สนับสนุนให้มีการบูรณาการความร่วมมือนําทรัพยากรด้านเทคโนโลยีและบุคลากรเข้าไปช่วยอํานวยความสะดวกในภารกิจการทํางานด้านสาธารณสุขภาคสนามสู้โควิด-19ล่าสุดมีภาคเอกชนทั้งค่ายไอทีไทย-เทศเดินทางเข้าพบเพื่อสาธิตระบบการทํางานของแอปพลิเคชันด้านการแพทย์ทางไกล(เทเลเมดิซีน)พร้อมมอบไลเซ่นอนุญาตการใช้งานและมอบเครื่องแท็บเล็ตรุ่นทนทานพิเศษเพื่อให้กระทรวงฯนําไปใช้ประโยชน์ในภารกิจต่อไป
ทั้งนี้นายณชพลสองทิศบริษัทอาร์ทีเอส(2003)จํากัดเป็นบริษัทที่ประกอบการด้านผู้รวบรวมระบบ(System Integrator)ประสบการณ์17ปีพร้อมด้วยดร.มหิศรว่องผาติจากบริษัทพันธมิตรบริษัทโอโบดรอยด์คอร์ปอเรชั่นจํากัดบริษัทวิจัยและพัฒนาหุ่นยนต์บริการและเทคโนโลยีปัญญาประดิษฐ์(AI)ได้มีการพัฒนาระบบเทคโนโลยีสารสนเทศและสื่อสารด้านสาธารณสุขซึ่งเป็นระบบแอปพลิเคชันสําหรับติดต่อสื่อสารทางไกลระหว่างบุคลากรทางการแพทย์ผู้ป่วยและโรงพยาบาลชื่อKaitomm (ไข่ต้ม) Hospitalซี่งมีคุณสมบัติการใช้งานสอดคล้องกับภารกิจช่วยเหลือบุคลากรการแพทย์ในการเพิ่มระยะห่างเพื่อลดความเสี่ยงในการติดเชื้อโควิด-19และช่วยเหลือประชาชนคนไทยให้สามารถเข้าถึงบริการทางสาธารณสุขได้อย่างสะดวกและมีประสิทธิภาพสูง
ทั้งนี้ระบบการทํางานของ“ไข่ต้ม”Hostpitalสามารถนํามาประยุกต์ใช้ในงานภาคสนามภายใต้ภารกิจของดีอีเอสซึ่งหนึ่งในนั้นคือการบริหารจัดการระบบและอุปกรณ์สื่อสารทางไกลระหว่างบุคลากรทางการแพทย์ผู้ป่วยและโรงพยาบาลเพื่อลดการสัมผัสของบุคลากรทางการแพทย์กับคนไข้และเพิ่มประสิทธิภาพในการดูแลติดตามรักษาอาการของคนไข้ให้ดียิ่งขึ้นลดความแออัดในโรงพยาบาล/สถานพยาบาลส่งผลให้การติดเชื้อจากการรักษาของบุคลากรทางการแพทย์ลดลงติดตามอาการผู้ป่วยได้ใกล้ชิดขึ้นและรักษาอาการของผู้ป่วยได้อย่างทันท่วงที
โดยระบบTelemedicineสื่อสารทางไกลระหว่างบุคลากรทางการแพทย์และผู้ป่วยจะทําหน้าที่อํานวยความสะดวกในการสื่อสารระหว่างบุคลากรทางการแพทย์และผู้ป่วยผ่านทางการโทรวีดีโอคอล(VDO Call)โดยเครื่องของผู้ป่วยที่ใช้ในสถานพยาบาลสามารถรับสายอัตโนมัติได้ซึ่งทําให้นอกจากจะสามารถใช้ระบบนี้ในการติดตามผลการรักษาแบบInteractive Communicationแล้วยังสามารถใช้ในการเฝ้าดู/ติดตามอาการของผู้ป่วยจากระยะทางไกล(Remote Monitoring)ในลักษณะเดียวกับMobile CCTVด้วยสามารถนําไปใช้ประโยชน์ได้ในห้องฉุกเฉิน,ห้องแยกโรค,ห้องความดันลบ,หอผู้ป่วยรวม(โควิด-19),ห้องผ่าตัด,หออภิบาลผู้ป่วยวิกฤต(ICU),โรงพยาบาลสนามเป็นต้น
“ทั้งสองบริษัทได้ร่วมกับพันธมิตรได้แก่บริษัทไทยซัมซุงอิเลคโทรนิคส์จํากัดและบริษัทวีเอสทีอีซีเอส(ประเทศไทย)จํากัดมอบระบบTelemedicine Kaitomm (ไข่ต้ม) Hospitalจํานวน100ลิขสิทธิ์การใช้งานสําหรับบุคลากรทางการแพทย์พร้อมโปรแกรมสําหรับผู้ป่วยแบบไม่จํากัดผู้ใช้งานและอุปกรณ์แท็บเล็ตรุ่นทนทานพิเศษSamsung Galaxy Tab Active 3ที่มีคุณสมบัติเด่นเรื่องความทนทานกันน้ํากันฝุ่นและทนการกระแทกจํานวน10เครื่องให้กับกระทรวงฯเพื่อนําไปใช้ประโยชน์ในภารกิจต่อไป”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-มหาดไทย จัดอภิปราย “ฝ่าวิกฤตโควิด-19 พลิกฟื้นเศรษฐกิจและสังคมฐานราก ออกแบบอนาคตไทยที่ยั่งยืน” สร้างพลังปัญญาและแรงบันดาลใจข้าราชการทั่วประเทศ ร่วมฝ่าฟันวิกฤติโควิด-19 นำพาประเทศไทย
วันพุธที่ 15 กันยายน 2564
มหาดไทย จัดอภิปราย “ฝ่าวิกฤตโควิด-19 พลิกฟื้นเศรษฐกิจและสังคมฐานราก ออกแบบอนาคตไทยที่ยั่งยืน” สร้างพลังปัญญาและแรงบันดาลใจข้าราชการทั่วประเทศ ร่วมฝ่าฟันวิกฤติโควิด-19 นําพาประเทศไทย
มหาดไทย จัดอภิปราย “ฝ่าวิกฤตโควิด-19 พลิกฟื้นเศรษฐกิจและสังคมฐานราก ออกแบบอนาคตไทยที่ยั่งยืน” สร้างพลังปัญญาและแรงบันดาลใจข้าราชการทั่วประเทศ ร่วมฝ่าฟันวิกฤติโควิด-19 นําพาประเทศไทยก้าวสู่อนาคตอย่างยั่งยืน
เมื่อวันที่ 13 ก.ย. 64 เวลา 14.00 น. ณ ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย นายสมคิด จันทมฤก รองปลัดกระทรวงมหาดไทย ร่วมอภิปราย เรื่อง “ฝ่าวิกฤติโควิด-19 พลิกฟื้นเศรษฐกิจและสังคมฐานราก ออกแบบอนาคตไทยที่ยั่งยืน” ภายใต้โครงการเพิ่มพูนองค์ความรู้ เพื่อสนับสนุนการขยายผลการพัฒนาพื้นที่ตามแนวพระราชดําริและหลักปรัชญาของเศรษฐกิจพอเพียง ประจําปีงบประมาณ พ.ศ. 2564 จัดขึ้นโดย สํานักนโยบายและแผน สํานักงานปลัดกระทรวงมหาดไทย ซึ่งการอภิปรายในครั้งนี้ได้รับเกียรติจาก ดร.วิรไท สันติประภพ กรรมการมูลนิธิปิดทองหลังพระ สืบสานแนวพระราชดําริ เข้าร่วมถ่ายทอดแนวคิด มุมมอง ประสบการณ์ และองค์ความรู้ ให้กับผู้บริหาร ข้าราชการ พนักงานรัฐวิสาหกิจในสังกัดกระทรวงมหาดไทย โดยเป็นการถ่ายทอดสดผ่านระบบ Video Conference System และระบบ Facebook Live กระทรวงมหาดไทย PR ไปยังศาลากลางจังหวัดทั้ง 76 แห่ง และส่วนราชการ รัฐวิสาหกิจ องค์กรปกครองส่วนท้องถิ่นทั่วประเทศ ซึ่งจะเป็นประโยชน์ต่อผู้บริหารและบุคลากรของกระทรวงมหาดไทยในทุกระดับ เพื่อนําองค์ความรู้และผลจากการอภิปรายในการวิเคราะห์ วางแผน และประยุกต์ใช้ในการแก้ไขปัญหาและพัฒนาในระดับพื้นที่ต่อไป
รัฐบาลไทย-ข่าวทำเนียบรัฐบาล- องคมนตรี ตรวจเยี่ยมรพ.เสาไห้ฯ ต้นแบบดีเด่นแห่งชาติ ด้านการแพทย์แผนไทย การแพทย์พื้นบ้าน และการแพทย์ทางเลือก ระดับเขตสุขภาพ ปี 2565
วันพุธที่ 20 กรกฎาคม 2565
องคมนตรี ตรวจเยี่ยมรพ.เสาไห้ฯ ต้นแบบดีเด่นแห่งชาติ ด้านการแพทย์แผนไทย การแพทย์พื้นบ้าน และการแพทย์ทางเลือก ระดับเขตสุขภาพ ปี 2565
องคมนตรี ลงพื้นที่ติดตามความก้าวหน้าการพัฒนางานโรงพยาบาลเสาไห้เฉลิมพระเกียรติ ๘๐ พรรษา จังหวัดสระบุรี ต้นแบบดีเด่นแห่งชาติด้านการแพทย์แผนไทย การแพทย์พื้นบ้าน และการแพทย์ทางเลือก ระดับเขตสุขภาพ ประจําปี 2565
องคมนตรี ลงพื้นที่ติดตามความก้าวหน้าการพัฒนางานโรงพยาบาลเสาไห้เฉลิมพระเกียรติ ๘๐ พรรษา จังหวัดสระบุรี ต้นแบบดีเด่นแห่งชาติด้านการแพทย์แผนไทย การแพทย์พื้นบ้าน และการแพทย์ทางเลือก ระดับเขตสุขภาพ ประจําปี 2565 ดําเนินงานครอบคลุมต้นน้ํา กลางน้ํา ปลายน้ํา สร้างมูลค่าการซื้อขายยาสมุนไพรกว่า 3 ล้านบาท เตรียมพัฒนาเป็นโรงพยาบาลรมณียสถาน ส่งเสริมปลูกพืชสมุนไพรและเพิ่มการซื้อขายยาสมุนไพรในอนาคต
วันนี้ (20 กรกฎาคม 2565 ) ที่โรงพยาบาลเสาไห้เฉลิมพระเกียรติ ๘๐ พรรษา อําเภอเสาไห้ จังหวัดสระบุรี ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะรองกรรมการมูลนิธิเทพรัตนเวชชานุกูล นายแพทย์พูลลาภ ฉันทวิจิตรวงศ์ ผู้ตรวจราชการกระทรวงสาธารณสุข เขตสุขภาพที่ 4 ดร.นพ.พงศธร พอกเพิ่มดี นายแพทย์ทรงคุณวุฒิ (ด้านสาธารณสุข) กรรมการมูลนิธิเทพรัตนเวชชานุกูล คณะผู้บริหาร และหน่วยงานที่เกี่ยวข้อง ตรวจเยี่ยมให้กําลังใจการปฏิบัติงานและติดตามความก้าวหน้าการพัฒนางานสําคัญของโรงพยาบาล พร้อมมอบของเยี่ยมให้กับผู้ป่วยที่มารับบริการ
นายแพทย์พูลลาภ กล่าวว่า โรงพยาบาลเสาไห้เฉลิมพระเกียรติ 80 พรรษา เป็นโรงพยาบาลชุมชนขนาด 30 เตียง ได้รับรางวัลพื้นที่ต้นแบบดีเด่นแห่งชาติด้านการแพทย์แผนไทย การแพทย์พื้นบ้านและการแพทย์ทางเลือก ระดับเขตสุขภาพ ประจําปี 2565 ดําเนินงานครอบคลุม 4 ด้าน ได้แก่ ด้านเวชกรรมไทย, ผดุงครรภ์ไทย ดูแลมารดาหลังคลอด, เภสัชกรรมไทย ผลิตยาปรุงเฉพาะราย/เฉพาะโรค และด้านนวดไทย ปรับสมดุลโครงสร้างของร่างกาย มีผู้รับบริการรวมกว่า 17,279 ราย โดยมีการพัฒนาตั้งแต่ต้นน้ํา คือมีแหล่งปลูกสมุนไพรในชุมชน กลางน้ํา ผลิตยาสมุนไพร 32 รายการ มีโรงงานผลิตยาสมุนไพรที่ผ่านการรับรองมาตรฐาน GMP ของ WHO และปลายน้ํา มีนโยบายใช้ยาสมุนไพรทดแทน ยาปฏิชีวนะหรือยาแผนปัจจุบัน 100% เช่น มะขามแขก ยาผสมเพชรสังฆาต ยาธาตุอบเชย
นายแพทย์พูลลาภ กล่าวต่อว่า นอกจากนี้ยังส่งเสริมให้มีการใช้และวิจัยยาสมุนไพร ทั้งในโรงพยาบาลส่งเสริมสุขภาพตําบล และโรงพยาบาลทุกแห่งในจังหวัดสระบุรี โดยลงนามความร่วมมือสร้างความเชื่อมั่นในการใช้ยาสมุนไพรอย่างต่อเนื่องในระดับจังหวัด/ระดับเขตสุขภาพที่ 4 มีการซื้อขายยาสมุนไพรในปี 2563-2565 มูลค่ารวมกว่า 7,063,132 บาท เฉพาะปี 2565 มีมูลค่าถึง 3,828,220 บาท และมีแผนพัฒนาโรงพยาบาลให้เป็นโรงพยาบาลรมณียสถาน เพื่อส่งเสริมการปลูกพืชสมุนไพรและเพิ่มการซื้อขายยาสมุนไพรในอนาคตต่อไป
นอกจากนี้ ในปี 2565 ยังดําเนินงานด้านทันตกรรม ใส่ฟันปลอมพระราชทาน เคลือบฟลูออไรด์ฟันเด็กก่อนวัยเรียน เคลือบหลุมร่องฟันเด็กประถมศึกษา กว่าร้อยละ 90 ให้การดูแลผู้ป่วยระยะกลาง (Intermediate care : IMC) เพื่อเพิ่มการเข้าถึงบริการ ลดความแออัด โดยมีผู้ป่วยได้รับการฟื้นฟูสุขภาพ 306 ราย รวมถึงกรมการแพทย์ได้จัดหน่วยแพทย์อาสามูลนิธิเทพรัตน์เวชชานุกูลให้บริการทันตกรรม ใส่ฟันเทียม ดูสุขภาพผู้สูงอายุ และโรคผิวหนังรวม 115 ราย
************************ 20กรกฎาคม 2565
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดศูนย์บัญชาการ ประสานการปฏิบัติงานของหน่วยงานที่เกี่ยวข้อง
วันศุกร์ที่ 8 ตุลาคม 2564
รัฐมนตรีเกษตรฯ เปิดศูนย์บัญชาการ ประสานการปฏิบัติงานของหน่วยงานที่เกี่ยวข้อง
รัฐมนตรีเกษตรฯ เปิดศูนย์บัญชาการ ประสานการปฏิบัติงานของหน่วยงานที่เกี่ยวข้อง ในการให้ความช่วยเหลือ แก้ไขและบรรเทาอุทกภัยลุ่มน้ําชี-มูล ให้เป็นไปอย่างมีประสิทธิภาพ พร้อมเฝ้าระวัง ติดตาม ประเมินและวิเคราะห์แนวโน้มของสถานการณ์ รวมทั้งแจ้งเตือนภัยให้กับปร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดศูนย์บริหารจัดการอุทกภัยลุ่มน้ําชี-มูล (ส่วนหน้า) โดยมี ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ สํานักงานชลประทานที่ 7 อ.เมือง จ.อุบลราชธานี ว่า จากสถานการณ์ฝนตกอย่างต่อเนื่อง ทําให้พี่น้องประชาชนในพื้นที่อุบลราชธานี ประสบปัญหาอุทกภัยอยู่ในขณะนี้ จึงได้สั่งการให้กรมชลประทานจัดตั้งศูนย์บริหารจัดการอุทกภัยลุ่มน้ําชี-มูล (ส่วนหน้า) ไว้สําหรับใช้เป็นศูนย์บัญชาการ ประสานการปฏิบัติงานของหน่วยงานที่เกี่ยวข้องในการให้ความช่วยเหลือ แก้ไขและบรรเทาอุทกภัยลุ่มน้ําชี-มูล ให้เป็นไปอย่างมีประสิทธิภาพ พร้อมเฝ้าระวัง ติดตาม ประเมินและวิเคราะห์แนวโน้มของสถานการณ์ รวมทั้งแจ้งเตือนภัยให้กับประชาชนได้อย่างทันท่วงที ซึ่งจะสามารถสื่อสาร ประชาสัมพันธ์ สร้างการเรียนรู้เกี่ยวกับสถานการณ์อุทกภัย และแนวทางในการลดผลกระทบจากอุทกภัย พร้อมกําหนดแนวทางปฏิบัติงานเชิงบูรณาการในการแก้ไขและการให้ความช่วยเหลือ วิเคราะห์สถานการณ์ ประเมินความต้องการและความจําเป็นเพื่อจัดเตรียมวัสดุอุปกรณ์ เครื่องจักร-เครื่องมือในการบรรเทาความเดือดร้อนจากอุทกภัย รวมถึงการจัดทํารายงานสถานการณ์น้ํา ผลการดําเนินการแก้ไข บรรเทา และการให้ความช่วยเหลือผู้ได้รับผลกระทบจากอุทกภัยได้อย่างมีประสิทธิภาพ เพื่อให้ประชาชนได้รับผลกระทบให้น้อยที่สุด
จากนั้นได้ลงพื้นที่ติดตามสถานการณ์น้ําที่สถานีวัดน้ํา M7 บริเวณสะพานเสรีประชาธิปไตย อําเภอเมืองอุบลราชธานี ปัจจุบันมีปริมาณน้ําไหลผ่าน 2,522 ลูกบาศก์เมตรต่อวินาที และได้สั่งการให้กรมชลประทาน ตลอดจนหน่วยงานที่เกี่ยวข้อง เฝ้าระวังและติดตามสถานการณ์น้ําอย่างใกล้ชิด เนื่องจากยังคงมีมวลน้ําที่ยังคงไหลมาจากแม่น้ําชีและมารวมกับแม่น้ํามูลที่จังหวัดอุบลราชธานี ก่อนไหลลงสู่แม่น้ําโขงตามลําดับ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดประชุม คณะกรรมการผู้ช่วย รมว.ยุติธรรม บอกเล่าผลงาน กระทรวงยุติธรรม ฝากช่วยประชาสัมพันธ์เครื่องมือช่วยชาวบ้าน
วันพฤหัสบดีที่ 18 สิงหาคม 2565
รัฐมนตรีว่าการกระทรวงยุติธรรม เปิดประชุม คณะกรรมการผู้ช่วย รมว.ยุติธรรม บอกเล่าผลงาน กระทรวงยุติธรรม ฝากช่วยประชาสัมพันธ์เครื่องมือช่วยชาวบ้าน
รัฐมนตรีว่าการกระทรวงยุติธรรม เปิดประชุม คณะกรรมการผู้ช่วย รมว.ยุติธรรม บอกเล่าผลงาน กระทรวงยุติธรรม ฝากช่วยประชาสัมพันธ์เครื่องมือช่วยชาวบ้านทั้งเงินเยียวยาเหยื่ออาญา กองทุนยุติธรรม และแจ้งเบาะแสยาเสพติดยันพร้อมสนับสนุนเต็มที่เพราะสังคมได้ประโยชน์
เมื่อวันที่ 18 ส.ค. เวลา 10.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เปิดการประชุมคณะกรรมการผู้ช่วยรัฐมนตรี ครั้งที่ 8/2565 โดยมี น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม และผู้ช่วยรัฐมนตรีทุกกระทรวง นายประวุธ วงศ์สีนิล รองปลัดกระทรวงยุติธรรม ร่วมประชุม ณ ห้องประชุม 10-01 อาคารกระทรวงยุติธรรม และผ่านระบบวิดีโอคอนเฟอเรนซ์
นายสมศักดิ์ กล่าวว่า ตําแหน่งผู้ช่วยรัฐมนตรี การทํางานก็เหมือนกับรัฐมนตรี และถือเป็นบทบาทสําคัญในการสนับสนุนการทํางานของนายกรัฐมนตรี คณะรัฐมนตรี และรัฐมนตรีแต่ละกระทรวง เนื่องจากผู้ช่วยรัฐมนตรี เป็นผู้ประสานงานในเรื่องสําคัญต่างๆ และยังเป็นผู้แทนของรัฐมนตรีในการรับฟังข้อเสนอแนะ รับข้อร้องเรียนหรือร้องทุกข์เกี่ยวกับนโยบาย ซึ่งต้องใช้ความมุ่งมั่นและทุ่มเทในการทํางานอย่างมาก ตนอยากบอกเล่า งานของกระทรวงยุติธรรม ที่เป็นเครื่องมือหนึ่งในการช่วยเหลือประชาชนได้ โดยที่ผ่านมาเราได้ จัดงานมหกรรมไกล่เกลี่ยหนี้สินครัวเรือน ซึ่งจัดไปแล้ว 74 ครั้ง ไกล่เกลี่ยสําเร็จ 59,259 ราย ลดค่าใช้จ่ายประชาชนได้ 5,393 ล้านบาท และยังมีการมอบเงินเยียวยาผู้เสียหายและจําเลยในคดีอาญาไปแล้ว 110,579 คน เป็นเงิน 6,236 ล้านบาท รวมถึงกองทุนยุติธรรม ให้ความช่วยเหลือประชาชนไปแล้ว 3,330 ราย รวมเป็นเงิน 264 ล้านบาท
นายสมศักดิ์ กล่าวอีกว่า เรายังได้จัดทํา พ.ร.บ.มาตรการป้องกันการกระทําผิดซ้ําในคดีความผิดเกี่ยวกับเพศหรือที่ใช้ความรุนแรง (JSOC) เพื่อสร้างความปลอดภัยให้กับสังคม โดยเฉพาะผู้หญิง ซึ่งได้รับคําชมจากคณะกรรมการกฤษฎีกาว่าเป็นกฎหมายที่ทันสมัย การจัดทําประมวลกฎหมายยาเสพติดฉบับใหม่ ที่เน้นการยึดทรัพย์ตัดวงจรเครือข่ายผู้ค้ายา ยึดทรัพย์ตามมูลค่ายาเสพติด หรือ แวลู เบท ย้อนหลังได้ถึง 10 ปี โดยกําหนดเป้ายึดทรัพย์ในปีนี้ 10,000 ล้านบาท โดยให้รางวัล เจ้าหน้าที่ 25% และผู้แจ้งเบาะแส 5% การปลดล็อกพืชกระท่อม ออกจากบัญชียาเสพติด เป็นพืชเศรษฐกิจตัวใหม่ และสุดท้ายคือ การขับเคลื่อนนิคมอุตสาหกรรมราชทัณฑ์ สร้างงานสร้างอาชีพให้ผู้ต้องขังเพื่อลดการกระทําผิดซ้ํา ซึ่งจะเป็นการลดความแออัดในเรือนจําได้อีกด้วย
"ผมขอฝากผู้ช่วยฯทุกท่าน ช่วยประชาสัมพันธ์เครื่องมือต่างๆเหล่านี้ของกระทรวงยุติธรรมในการช่วยเหลือชาวบ้าน และหวังว่าทุกกระทรวงจะร่วมมือบูรณาการ การทํางานในส่วนที่เกี่ยวข้องเพื่อช่วยเหลือประชาชนให้มากที่สุด กระทรวงยุติธรรมก็พร้อมที่จะร่วมมือและให้การสนับสนุนทุกกระทรวงเต็มที่อย่างแน่นอน เพราะเรื่องนี้สังคมได้ประโยชน์อย่างมาก" นายสมศักดิ์ กล่าว
รัฐบาลไทย-ข่าวทำเนียบรัฐบาล-7 วัน "จับคู่กู้เงิน" ร้านอาหารยื่นกู้เติมสภาพคล่องกว่า 3,000 ราย
วันพฤหัสบดีที่ 17 มิถุนายน 2564
7 วัน "จับคู่กู้เงิน" ร้านอาหารยื่นกู้เติมสภาพคล่องกว่า 3,000 ราย
....
ความคืบหน้าโครงการ “จับคู่กู้เงิน” สถาบันการเงินกับร้านอาหาร ที่จัดขึ้นตั้งแต่วันที่ 7 - 20 มิ.ย. 64 เพื่อให้ร้านอาหารทั่วประเทศซึ่งมีอยู่ประมาณ 120,000 ร้าน ที่จดทะเบียนบุคคลธรรมดาและนิติบุคคลได้มีโอกาสเข้าถึงแหล่งเงินกู้ของสถาบันการเงินที่เข้าร่วมโครงการ ประกอบด้วย ธนาคารออมสิน ธนาคาร SME D Bank ธนาคารกรุงไทย ธนาคาร ธ.ก.ส. และบสย. ด้วยอัตราดอกเบี้ยต่ําและปลอดหลักทรัพย์ในบางกรณี รวมทั้งเงื่อนไขผ่อนปรนอื่น ๆ เพื่อช่วยเหลือร้านอาหารให้สามารถต่อลมหายใจต่อไปได้ภายใต้สถานการณ์ในช่วงวิกฤติโควิด
.
ข้อมูลนับตั้งแต่วันที่ 7 - 14 มิ.ย. ที่ผ่านมา สถาบันการเงินทั้ง 5 แห่ง ได้เปิดโอกาสให้ร้านอาหารขอกู้ได้ทั้งในรูปแบบออฟไลน์และออนไลน์ โดยปล่อยกู้ไปแล้วรวม 3,001 ราย วงเงินรวมทั้งสิ้น 880 ล้าน
รัฐบาลไทย-ข่าวทำเนียบรัฐบาล-ผลการประชุมคณะกรรมการ PPP ครั้งที่ 2/2565
วันพุธที่ 9 มีนาคม 2565
ผลการประชุมคณะกรรมการ PPP ครั้งที่ 2/2565
คกก. PPP เห็นชอบปรับปรุงแผนการจัดทําโครงการร่วมลงทุน รัฐ - เอกชน ปี 2563 - 2570 มูลค่าลงทุนรวม 1.12 ล้านล้านบาท กระตุ้นการลงทุนของประเทศในภาพรวมพร้อมทั้งรับทราบการนําข้อตกลงคุณธรรม มาใช้กับโครงการ PPP 5 โครงการ ยกระดับความโปร่งใสในการคัดเลือกเอกชน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 2/2565 เมื่อวันอังคารที่ 8 มีนาคม 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP เห็นชอบการปรับปรุงแผนการจัดทําโครงการร่วมลงทุน พ.ศ. 2563 - 2570 (แผนร่วมลงทุน) เพื่อให้สอดคล้องกับความพร้อมของแต่ละโครงการและเป็นปัจจุบัน โดยมีรายการโครงการที่ประสงค์จะร่วมลงทุนทั้งหมดรวม 110 โครงการ มูลค่าลงทุนรวมประมาณ 1.12 ล้านล้านบาท (ปรับเพิ่มขึ้นจากเดิม ซึ่งมีจํานวนโครงการอยู่ที่ 67 โครงการ มูลค่าลงทุนรวม 9.97 แสนล้านบาท) โดยโครงการที่ปรับเพิ่มส่วนใหญ่เป็นโครงการในกิจการจัดการน้ําเสีย กิจการท่าอากาศยาน และกิจการด้านการศึกษา พร้อมทั้งมอบหมายให้กระทรวงเจ้าสังกัด หน่วยงานเจ้าของโครงการ และ สคร. ทําหน้าที่เร่งรัดโครงการที่สําคัญและจําเป็นเร่งด่วน (High Priority PPP Project) มูลค่าลงทุนรวม 4.77 แสนล้านบาท ให้เป็นไปตามกรอบระยะเวลาที่กําหนดเพื่อกระตุ้นการลงทุนของประเทศในภาพรวม ลดข้อจํากัดการลงทุนจากเงินงบประมาณแผ่นดินและเงินกู้ รวมถึงสร้างเม็ดเงินหมุนเวียนในระบบเศรษฐกิจเพิ่มขึ้น ทั้งนี้ แผนร่วมลงทุนดังกล่าวจะช่วยสร้างความสนใจและดึงดูดให้เอกชนเข้ามาร่วมลงทุนในโครงการของรัฐมากขึ้นด้วย
2. คณะกรรมการ PPP รับทราบความคืบหน้าการนําข้อตกลงคุณธรรม (Integrity Pact : IP) มาใช้กับโครงการ PPP ที่ดําเนินการตามพระราชบัญญัติการร่วมลงทุนระหว่างรัฐและเอกชน (พ.ร.บ. การร่วมลงทุนฯ ปี 2562) ในชั้นการคัดเลือกเอกชน โดยปัจจุบันมีโครงการ PPP ที่เข้าข่ายดําเนินการตามข้อตกลงคุณธรรมจํานวน 5 โครงการ ได้แก่ 1) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ของการรถไฟฟ้าขนส่งมวลชนแห่งประเทศไทย 2) โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย ของกรมการขนส่งทางบก 3) โครงการบริหารจัดการท่าเทียบเรือสาธารณะเพื่อขนถ่ายสินค้าเหลว ของการนิคมอุตสาหกรรมแห่งประเทศไทย (กนอ.) 4) โครงการบริหารจัดการท่าเทียบเรือสาธารณะเพื่อขนถ่ายสินค้าทั่วไป ของ กนอ. และ 5) โครงการทางพิเศษสายกะทู้ - ป่าตอง จังหวัดภูเก็ต ของการทางพิเศษแห่งประเทศไทย โดยจะช่วยส่งเสริมให้เกิดความโปร่งใสและตรวจสอบได้ในการดําเนินโครงการ PPP รวมถึงกระบวนการตัดสินใจที่เกี่ยวข้อง ซึ่งเป็นหนึ่งในเป้าประสงค์สําคัญของการร่วมลงทุนตาม พ.ร.บ. การร่วมลงทุนฯ ปี 2562 รวมทั้งยังช่วยสร้างความเชื่อมั่นให้กับนักลงทุนมากขึ้น
รัฐบาลไทย-ข่าวทำเนียบรัฐบาล-สำนักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6
วันอังคารที่ 9 สิงหาคม 2565
สํานักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6
สํานักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6 ครั้งสุดท้ายที่กรุงเทพมหานคร และเปิดรับความคิดเห็น ผ่านช่องทางออนไลน์ตั้งแต่บัดนี้ ถึง 10 ส.ค. 65
วันนี้ ( 9 สิงหาคม 2565 ) เวลา 09.30 น. ที่โรงแรมมิราเคิล แกรนด์ คอนเวนชั่น กรุงเทพมหานคร นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล พร้อมด้วยนายทวีป วุฒิบาทุกาจิตต์ รองผู้อํานวยการ ลงพื้นที่จัดกิจกรรมรับฟังความคิดเห็นของผู้มีส่วนได้ส่วนเสียและศึกษาผลกระทบทางสังคม เกี่ยวกับการกําหนดประเภทและรูปแบบสลากกินแบ่งรัฐบาล โดยกิจกรรมแบ่งออกเป็นสองส่วน คือ การรับฟังความคิดเห็นและตอบข้อซักถามในช่วงเช้า และการสนทนากลุ่มย่อย (Focus Group) ในช่วงบ่าย โดยมีกลุ่มผู้มีส่วนได้ส่วนเสียที่เข้าร่วมกิจกรรม ประกอบด้วย ตัวแทนจําหน่ายสลาก ผู้ซื้อจองล่วงหน้า ตัวแทนส่วนราชการที่เกี่ยวข้อง สื่อมวลชน และประชาชนผู้ซื้อสลาก
นายธนวรรธน์ กล่าวต่อผู้สื่อข่าวว่า จากการที่สํานักงานสลาก ฯ ได้วางแนวทางในการแก้ไขปัญหาสลากเกินราคา เป็น 3 ระยะ โดยในระยะสั้น เป็นการตั้งจุดจําหน่ายสลาก 80 ซึ่งขณะนี้มีอยู่ 969 จุดทั่วประเทศ และจะครบ 1,000 จุด ภายในเดือนสิงหาคมนี้ ส่วนการแก้ไขปัญหาระยะกลาง คือการจําหน่ายสลากผ่านแพลตฟอร์มออนไลน์ หรือสลากดิจิทัล ที่มีกระแสตอบรับเป็นอย่างดีจากพี่น้องประชาชนที่ต้องการซื้อสลากในราคา 80 บาท รวมถึงการคัดเลือกผู้ซื้อจองล่วงหน้าที่ใกล้จะดําเนินการแล้วเสร็จ สําหรับมาตรการแก้ปัญหาสลากเกินราคาในระยะยาว คือ การออกผลิตภัณฑ์ใหม่เพื่อเป็นทางเลือกให้กับผู้ที่ต้องการเสี่ยงโชคอย่างถูกกฎหมาย
โดยที่ พระราชบัญญัติสํานักงานสลากกินแบ่งรัฐบาล พ.ศ.2517 และที่แก้ไขเพิ่มเติม กําหนดไว้ว่า “การออกประกาศ กําหนดประเภทและรูปแบบสลากกินแบ่งรัฐบาลโดยความเห็นชอบของ คณะรัฐมนตรี ทั้งนี้ ต้องจัดให้มีการรับฟังความคิดเห็นของผู้มีส่วนได้เสียและศึกษาผลกระทบทางสังคม เพื่อนํามาประกอบการพิจารณาก่อนออกประกาศ รวมทั้งต้องให้ผู้ด้อยโอกาสและคนพิการเข้าถึงการเป็นตัวแทนจําหน่ายสลากกินแบ่งรัฐบาลด้วย” ดังนั้น สํานักงานสลากกินแบ่งรัฐบาลจึงได้กําหนด ประเภทและรูปแบบสลากกินแบ่งรัฐบาล ที่จะรับฟังความคิดในครั้งนี้ คือสลากกินแบ่งรัฐบาลตัวเลข 3 หลัก (Number 3 : N3) และสลากกินแบ่งรัฐบาล 6 หลัก (Lottery 6 : L6)
สําหรับการจัดประชุมรับฟังความคิดเห็นและศึกษาผลกระทบทางสังคม ในวันนี้ เป็นครั้งที่ 6 ซึ่งเป็นครั้งสุดท้าย หลังจากนี้ ประชาชนที่สนใจ สามารถติดตามรายละเอียดเกี่ยวกับประเภทและรูปแบบสลากกินแบ่งรัฐบาล พร้อมทั้งแสดงความคิดเห็นได้ที่เว็บไซต์สํานักงานฯ www.glo.or.th หรือ newlottery.glo.or.th ได้จนถึงวันพรุ่งนี้ (วันที่ 10 สิงหาคม 2565) หลังจากนั้น สํานักงานฯ จะรวบรวมความคิดเห็น รวมทั้งผลการศึกษาผลกระทบทางสังคมในทุกมิติ ตลอดจนมาตรการต่างๆ ที่เกี่ยวข้อง เสนอคณะกรรมการสลากกินแบ่งรัฐบาลและกระทรวงการคลัง เพื่อพิจารณานําเข้าที่ประชุมคณะรัฐมนตรีต่อไป
รัฐบาลไทย-ข่าวทำเนียบรัฐบาล-สวจ.น่าน ลงพื้นที่เพื่อถวายเครื่องอุปโภคบริโภคที่จำเป็นเพื่อช่วยเหลือเยียวยาคณะสงฆ์ และช่วยเหลือประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019
วันศุกร์ที่ 18 มิถุนายน 2564
สวจ.น่าน ลงพื้นที่เพื่อถวายเครื่องอุปโภคบริโภคที่จําเป็นเพื่อช่วยเหลือเยียวยาคณะสงฆ์ และช่วยเหลือประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019
สวจ.น่าน ลงพื้นที่เพื่อถวายเครื่องอุปโภคบริโภคที่จําเป็นเพื่อช่วยเหลือเยียวยาคณะสงฆ์ และช่วยเหลือประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019
ข้าราชการสํานักงานวัฒนธรรมจังหวัดน่าน กระทรวงวัฒนธรรม ลงพื้นที่เพื่อถวายเครื่องอุปโภคบริโภคที่จําเป็นเพื่อช่วยเหลือเยียวยาคณะสงฆ์ และช่วยเหลือประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID -19 ) ภายใต้โครงการวัฒนธรรมรวมใจ ปันน้ําใจ คนไทยไม่ทิ้งกัน ในพื้นที่อําเภอทุ่งช้าง อําเภอเชียงกลาง อําเภอปัวและอําเภอท่าวังผา จังหวัดน่าน เมื่อเร็วๆนี้